Han var medlem av herredsstyret og formannskapet i Børsa fra 1840 til 1879 og ordfører i Børsa i periodene 1846–1847, 1862–1871 og 1876–1879, til sammen 15 år i ordførervervet. Herredet omfattet den gangen bygdene Børsa, Skaun (Børseskogn), Viggja og Geitastrand. Det var i hans tid som ordfører at herredet bygget amtets første fastskole, det ble bygget ny kirke, og det ble anlagt en hovedvei mellom Børsa og Buvika.